Tutu weer tuisEmeritus-aartsbiskop Desmond Tutu. (Foto: Facebook) Emeritus-aartsbiskop Desmond Tutu is weer tuis nadat hy byna ŉ week lank behandeling in ŉ Kaapstadse hospitaal ontvang het. Tutu is verlede week in die hospitaal opgeneem vir die behandeling van ŉ hardnekkige infeksie. Hy het die afgelope paar jaar by verskeie kere geleenthede behandeling vir ’n soortgelyke toestand in ŉ hospitaal gekry. Die 88-jarige Tutu stry al byna twee dekades teen prostaatkanker. Die Desmond & Leah Tutu Legacy-stigting het Maandag gesê die voormalige Nobel-vredespryswenner is ontslaan en aangesê om genoeg rus te kry. Hy was altesaam ses dae lank in die hospitaal. “Ons wil almal bedank vir hul liefde en gebede,” het die stigting vandeesweek gesê.